Denne slekten lever i vannkanter (ferskvann), myrer og sumper og har et halv-akvatisk levesett. Et spesielt trekk er at larvene lever av amfibier - et sjeldent eksempel på insekter som er spesialiserte predatorer på virveldyr. Larvene etterligner trolig amfibienes byttedyr for å lokke dem til seg. De voksne billene er mer allsidige i matveien, men spiser også amfibier.